
RĪGAS SPORTA SKOLA "ARKĀDIJA"
Kojusalas iela 9, Rīga, LV-1003, tālrunis 67474153, e‑pasts: bjssarkadija@riga.lv

NOLIKUMS

Rīgā

	03.07.2026.
	
	Nr. SPSA 2026/4 





	Iepirkuma Autotransporta pakalpojumi Rīgas sporta skolas "Arkādija" vajadzībām nolikums, identifikācijas nr. RVP SPSA 2026/4



1.Vispārīgā informācija
0. Iepirkuma procedūras veids
Rīgas sporta skolas “Arkādija” (turpmāk – Pasūtītājs) iepirkums Publisko iepirkumu likuma (turpmāk –PIL) 9. panta kārtībā.
0. Iepirkuma identifikācijas numurs RVP SPSA 2026-4-iep (turpmāk – Iepirkums).
0. Pasūtītājs
Rīgas sporta skola “Arkādija”
Juridiskā adrese: Kojusalas iela 9 , Rīga, LV-1003
Tālrunis: 67474607
e-pasts: sportamaneza@riga.lv
[bookmark: _Hlk222130109]Pircēja profils: https://www.eis.gov.lv/EKEIS/Supplier/Organizer/4688 (turpmāk - Profils).
Komisija
Iepirkumu organizē ar Pasūtītāja 01.07.2026. rīkojumu Nr. SPSA-26-30-rs izveidota iepirkuma komisija (turpmāk - Komisija).
Pasūtītāja kontaktpersona – Līga Graudiņa, e-pasts: ligagr@edu.riga.lv, tālrunis 67474607.
1. Informācija par iepirkuma priekšmetu
Iepirkuma priekšmets ir autotransporta pakalpojumi Pasūtītāja vajadzībām.
Iepirkuma nomenklatūra (CPV): 60140000-1 (neregulāri pasažieru pārvadājumi), 60000000-8 (transporta pakalpojumi (izņemot atkritumu transportu)).
1. Līguma izpildes vieta, laiks un paredzamā līgumcena
2. Iepirkuma rezultātā tiks slēgts līgums par autotransporta pakalpojumiem, lai nodrošinātu Pasūtītāja izglītojamo, sporta treneru un pavadošā personāla pārvadāšanu.
2. Līguma izpildes vieta: Latvijas teritorijā un ārpus Latvijas robežām. 
2. Līguma izpildes laiks:
3.3.1. Pasūtītāja vajadzībām – līgums stājas spēkā no līguma spēkā stāšanās datuma un ir spēkā vienu gadu.  
3.3.2. Pasūtītājs līguma ietvaros nav saistīts ar konkrētu pasūtījuma apjomu un veic pasūtījumus atbilstoši savām vajadzībām un savām finanšu iespējām.
2. [bookmark: _Hlk27571196]Iepirkuma paredzamā līgumcena uz maksimālo līguma termiņu saskaņā ar 3.3.1.apakšpunktā noteikto ir līdz 41 999,00 euro (četrdesmit viens tūkstotis deviņi simti deviņdesmit deviņi eiro un 00 centi), neieskaitot pievienotās vērtības nodokli (turpmāk – PVN).
1. Norēķinu kārtība
3. Līgumcenas samaksas nosacījumi – 100% pēcapmaksa 14 (četrpadsmit) kalendāra dienu laikā pēc rēķina iesniegšanas e-rēķinu pašvaldības portālā eriga.lv e-pakalpojumā “rēķinu iesniegšana”.
1. Pieeja iepirkuma procedūras dokumentiem, to izsniegšana un papildu informācijas sniegšana
4. Pasūtītājs nodrošina brīvu un tiešu elektronisku pieeju (pircēja profilā https://www.eis.gov.lv/EKEIS/Supplier/Organizer/4688) Iepirkuma dokumentiem un visiem papildu nepieciešamajiem dokumentiem, sākot ar iepirkuma procedūras izsludināšanas brīdi.
4. Ja piegādātājs ir laikus pieprasījis papildu informāciju par Iepirkuma dokumentos iekļautajām prasībām, Pasūtītājs to sniedz 3 (trīs) darbdienu laikā, bet ne vēlāk kā 4 (četras) dienas pirms piedāvājumu iesniegšanas termiņa beigām, ievērojot nosacījumu, ka piegādātāja informācijas pieprasījums rakstiski iesniegts Pasūtītāja kontaktpersonai ar norādi: “Informācijas pieprasījums Iepirkumā Nr. RVP SPSA-26-4-iep”.
4. Papildu informāciju Pasūtītājs nosūta piegādātājam, kas uzdevis jautājumu, un vienlaikus ievieto šo informāciju Pasūtītāja pircēja profilā www.eis.gov.lv, kur ir pieejami Iepirkuma dokumenti, norādot arī uzdoto jautājumu.
4. Informācijas apmaiņa starp Pasūtītāju un piegādātājiem notiek elektroniski.
4. Iepirkuma dokumenti ir pieejami brīvi un bez maksas.
4. Ieinteresētajam piegādātājam un pretendentam ir pienākums sekot informācijai, kas tiks publicēta Pasūtītāja pircēja profilā www.eis.gov.lv  saistībā ar šo Iepirkumu.
4. Visa aktuālā informācija par Iepirkumu, t.sk. Nolikums un atbildes uz ieinteresēto piegādātāju jautājumiem, ir pieejama Pasūtītāja pircēja profilā. Ieinteresētais piegādātājs Elektronisko iepirkumu sistēmas (turpmāk – EIS) e-Iepirkumu apakšsistēmā (turpmāk – Apakšsistēma) šā Iepirkuma sadaļā var reģistrēties kā Nolikuma saņēmējs, ja tas ir reģistrēts EIS kā piegādātājs.
1. Piedāvājuma iesniegšanas un atvēršanas vieta, datums, laiks un kārtība
5. Pretendenti piedāvājumus iesniedz līdz Iepirkumu uzraudzības biroja (turpmāk – IUB) un EIS publikācijā norādītajam datumam un laikam Apakšsistēmā. Ārpus EIS Apakšsistēmas iesniegtie piedāvājumi tiks atzīti par neatbilstošiem Nolikuma prasībām. 
5. Piedāvājumu atvēršana notiek EIS un IUB publikācijā norādītajā datumā laikā Apakšsistēmā. 
5. Pretendents iesniedz vienu piedāvājumu. Piedāvājumu variantu iesniegšana nav pieļaujama un ir par pamatu pretendenta piedāvājuma noraidīšanai.
1. Prasības attiecībā uz piedāvājuma noformējumu un iesniegšanu
6. Piedāvājums sastāv no šādiem dokumentiem:
0. pieteikums (1. pielikums);
0. kvalifikācijas dokumenti (saskaņā ar Nolikuma 8. sadaļā noteikto);
0. tehniskā specifikācija un tehniskais piedāvājums (2.pielikums);
0. finanšu piedāvājums (3.pielikums);
0. pretendenta piedāvāto autotransportu saraksts (4.pielikums). 
6. Piedāvājums jāiesniedz elektroniski EIS Apakšsistēmā, ievērojot šādas pretendenta izvēles iespējas:
1. izmantojot EIS Apakšsistēmas piedāvātos rīkus, aizpildot minētās sistēmas  Apakšsistēmā šā Iepirkuma sadaļā ievietotās formas;
1. elektroniski aizpildāmos dokumentus elektroniski sagatavojot ārpus EIS Apakšsistēmas un augšupielādējot sistēmas attiecīgajās vietnēs aizpildītas PDF formas, t.sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);
6. Sagatavojot piedāvājumu, pretendents ievēro, ka:
2. Pieteikuma veidlapa (1. pielikums), tehniskā specifikācija un tehniskais piedāvājums (2.pielikums) jāaizpilda tikai elektroniski, atsevišķā elektroniskā dokumentā ar Microsoft Office 2010 (vai vēlākas programmatūras versijas) rīkiem lasāmā formātā;
2. Pieteikumu (1. pielikums) paraksta pretendentu pārstāvēt tiesīgā persona (ar drošu elektronisko parakstu vai EIS piedāvāto elektronisko parakstu). Gadījumā, ja minēto dokumentu paraksta pretendenta pilnvarotā persona, nepieciešams pievienot pilnvaras orģinālu vai tās apliecinātu kopiju;
2. Citus dokumentus pretendents pēc saviem ieskatiem ir tiesīgs iesniegt elektroniskā formā, gan parakstot ar EIS piedāvāto elektronisko parakstu, gan parakstot ar drošu elektronisko parakstu.
6. Piedāvājums jāiesniedz latviešu valodā, kvalitāti apliecinošie dokumenti (piemēram, sertifikāti) var tikt iesniegti citā valodā ar pievienotu pretendenta apliecinātu tulkojumu latviešu valodā. 
6. Pretendents, parakstot piedāvājumu, apliecina visu iesniegto dokumentu atvasinājumu un tulkojumu pareizību. Ja Komisijai rodas šaubas par iesniegtā dokumenta autentiskumu, tā pieprasa, lai pretendents uzrāda dokumenta oriģinālu vai iesniedz dokumentu atvasinājumu un tulkojumu pareizības apliecinājumu papīra formātā.
6. Iesniedzot piedāvājumu, pretendents pilnībā atzīst visus Nolikumā (t.sk. tā pielikumos un formās, kuras ir ievietotas EIS Apakšsistēmas šā Iepirkuma sadaļā) ietvertos nosacījumus.
6. Piedāvājums jāsagatavo tā, lai nekādā veidā netiktu apdraudēta EIS Apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus.
6. Ja piedāvājums saturēs kādu no iepriekš minētajiem riskiem, tas netiks izskatīts.
6. Piedāvājumam un visiem tam pievienotajiem dokumentiem ir jāatbilst Dokumentu juridiskā spēka likumam un Ministru kabineta 04.09.2018. noteikumiem Nr. 558 “Dokumentu izstrādāšanas un noformēšanas kārtība“.
6. Piedāvājuma iesniegšana ir pretendenta brīvas gribas izpausme, tāpēc neatkarīgi no Iepirkuma rezultātiem, Pasūtītājs neuzņemas atbildību par pretendenta izdevumiem, kas saistīti ar piedāvājuma sagatavošanu un iesniegšanu.
1. Iesniedzamie pretendentu atlases dokumenti un kvalifikācijas prasības 
Prasības attiecībā uz pretendenta iespējām veikt profesionālo darbību, tehniskajām un profesionālajām spējām ir attiecinātas uz visiem pretendentiem, kas vēlas iegūt līguma slēgšanas tiesības Iepirkuma rezultātā:

	Nr.p.k.
	Izvirzītā prasība
	Iesniedzamais dokuments (vai vairāki)

	8.1.
	Normatīvajos aktos noteiktajā kārtībā ir reģistrēti:
1. pretendents, t.sk.:
0. ja piedāvājumu iesniedz personālsabiedrība, personālsabiedrība un visi personālsabiedrības biedri, 
0. ja piedāvājumu iesniedz piegādātāju apvienība, visi piegādātāju apvienības dalībnieki, 
1. ja attiecināms, Līguma izpildē iesaistītie apakšuzņēmēji, kuru sniedzamo pakalpojumu vērtība ir  vismaz 10 000 euro no Līguma vērtības, 
1. ja attiecināms, personas, uz kuru spējām pretendents balstās.
	Pretendents aizpilda Nolikuma 1. pielikumu “Pieteikums”, kur norāda pretendenta nosaukumu un reģistrācijas numuru.
Pasūtītājs nepieciešamo informāciju par pretendentu iegūst tieši no Uzņēmumu reģistra. Pretendents ir tiesīgs iesniegt izziņu vai citu dokumentu par attiecīgo faktu, ja Pasūtītāja iegūtā informācija neatbilst faktiskajai situācijai. Ārvalstu pretendents iesniedz attiecīgās valsts kompetentas institūcijas izsniegta dokumenta kopiju, kas apliecina, ka pretendentam ir juridiskā rīcībspēja un tiesībspēja.

	8.2.
	Pretendentam ir tiesības veikt pasažieru komercpārvadājumus ar transportlīdzekļiem Latvijas teritorijā un ārpus Latvijas robežām.

	Pretendents aizpilda Nolikuma 1. pielikumu “Pieteikums”, kur norāda informāciju par dokumentiem, kas dod tiesības veikt pasažieru komercpārvadājumus ar transportlīdzekļiem Latvijas teritorijā un ārpus Latvijas robežām (izdevējs, dokumenta veids, dokumenta izdošanas datums, Nr., derīguma termiņš).
Pretendents pievieno autotransporta pasažieru komercpārvadājumu licenci, kas apliecina, ka pretendentam ir tiesības veikt pasažieru pārvadājumus vietējos un starptautiskā mēroga maršrutos.


	8.3.
	Pretendents pēdējo trīs gadu laikā līdz iesniegšanas brīdim (t.i. 2023., 2024., 2025. un 2026. gadā līdz piedāvājuma iesniegšanas brīdim) ir veicis pasažieru, komercpārvadājumus ar transportlīdzekļiem - autobusiem vietējos un starptautiska mēroga maršrutos.

	1. Pretendents aizpilda Nolikuma 1. pielikumu “Pieteikums”, kur norāda informāciju par būtiskākajiem pretendenta sniegtajiem pasažieru komercpārvadājumiem ar transportlīdzekļiem - autobusiem vietējos un starptautiska mēroga maršrutos pakalpojumiem (pēdējo trīs gadu laikā līdz piedāvājuma iesniegšanas brīdim), norādot šādu informācija:
1. pasūtītāja nosaukums, kontaktpersona, tālruņa numurs;
1. pakalpojumu sniegšanas laiks;
1. sniegto pakalpojumu īss apraksts, norādot apjomu;
1. pozitīvas atsauksmes (oriģināls vai kopija) par pretendenta sniegto pakalpojumu kvalitāti vismaz trīs pasažieru komercpārvadājumu līgumu izpildē.
1. vismaz viena atsauksme par bērnu vai jauniešu  pārvadāšanu.

	8.4.
	Pretendents var balstīties uz citu personu iespējām, ja tas ir nepieciešams Līguma izpildē, neatkarīgi no savstarpējo attiecību tiesiskā rakstura.
	Pretendents sniedz informāciju atbilstoši Iepirkuma nolikuma 1. pielikumam.
Ja piedāvājumu iesniedz fizisko un/vai juridisko personu apvienība jebkurā to kombinācijā, piedāvājumam jāpievieno visu piegādātāju apvienības dalībnieku savstarpēji noslēgta vienošanās (piemēram, sabiedrības līgums un/vai vienošanās, vai cits dokuments) vai tās apliecināta kopija par sadarbību Līguma izpildē.
Pretendents pierāda Pasūtītājam, ka viņa rīcībā būs nepieciešamie resursi, iesniedzot vienošanos vai tās apliecinātu kopiju par sadarbību Līguma izpildē, kurā norādīts:
1. persona, kura ir pilnvarota pārstāvēt personu apvienību Iepirkumā;
1. katras personas kompetences apjoms un veicamo darbu uzskaitījums Līguma izpildē, nodrošinot pierādījumus par nepieciešamo resursu pieejamību;
1. apliecinājums, ka pretendents un persona, uz kuras iespējām tas balstās, būs solidāri atbildīgi par Līguma izpildi.

Ja pretendents Līguma izpildē plāno piesaistīt apakšuzņēmējus, kura sniedzamo pakalpojumu vērtība ir vismaz 10 000 EUR (desmit tūkstoši euro) no Līguma vērtības, piedāvājumam jāpievieno rakstiski apakšuzņēmēju apliecinājumi par apakšuzņēmēju piedalīšanos Iepirkumā un apakšuzņēmēju gatavību veikt apakšuzņēmējiem norādītos darbus un/vai nodot pretendenta rīcībā darbu veikšanai nepieciešamos resursus gadījumā, ja ar pretendentu tiks noslēgta Līgumā.


[bookmark: p-610220][bookmark: p42]

1. Pretendentu izslēgšanas noteikumi 
8. Uz pretendentu nedrīkst attiekties PIL 9. panta astotajā daļā noteiktie izslēgšanas nosacījumi:
0.   Pasūtītājs pretendentu, kuram būtu piešķiramas Iepirkuma līguma slēgšanas tiesības, izslēdz no dalības Iepirkumā, ja konstatēti PIL 42. panta otrās daļas 1., 2., 3., 4 un 11. punktā minētie izslēgšanas iemesli, kā arī ja šie iemesli konstatēti attiecībā uz šā likuma 42. panta trešajā daļā minētajām personām;
0. Minēto izslēgšanas noteikumu pārbaudi Komisija veiks, ievērojot PIL 9. panta devītās daļas noteikumus.
8. Uz pretendentu nedrīkst attiekties Starptautisko un Latvijas Republikas nacionālo sankciju likuma 11. 1 panta pirmajā un otrajā daļā noteiktie izslēgšanas nosacījumi.
1.  Tehniskais piedāvājums
9. Tehnisko piedāvājumu sagatavo saskaņā ar tehniskajā specifikācijā (Nolikuma 2. pielikums) un Nolikumā noteiktajām prasībām. 
1.  Pretendentu atlase, piedāvājumu atbilstības pārbaude un izvēle 
10. Piedāvātās autotransporta un dīkstāves cenas tiks vērtētas punktu sistēmā. Par katru pozīciju atsevišķi tiek piešķirts 1 vai 0 punkti. Par zemāko piedāvāto cenu tiek piešķirts 1 punkts, bet par augtāko piedāvāto cenu 0 punkti. Maksimālais iegūstamais punktu skaits – 11 punkti.
10. Komisija atlasa pretendentus saskaņā ar Nolikuma 8. punktā noteiktajām kvalifikācijas prasībām, pārbauda piedāvājumu atbilstību Nolikumā un tehniskajā specifikācijā (Nolikuma 2.pielikums) noteiktajām prasībām. Piedāvājuma izvēles kritērijs ir piedāvājums, kurš atbilst šī Nolikuma un normatīvo aktu prasībām un ir augstāko punktu skaitu.
10. Ja Komisija konstatē piedāvājuma noformējuma trūkumu, Komisija vērtē tā būtiskumu un ietekmi uz iespēju izvērtēt piedāvājumu pēc būtības.
10. Pretendenta Finanšu piedāvājuma pārbaude. Aritmētisku kļūdu pārbaude. Par konstatētajām kļūdām un laboto piedāvājumu Komisija informē pretendentu, kura piedāvājumā kļūdas tika konstatētas un labotas. Vērtējot piedāvājumu, Komisija vērā ņem veiktos labojumus. Komisija pārbauda, vai piedāvājums nav nepamatoti lēts. Ja piedāvājumu vērtēšanas laikā Komisija konstatē, ka kāds no pretendentiem iesniedzis piedāvājumu, kas varētu būt nepamatoti lēts, lai pārliecinātos, ka pretendents nav iesniedzis nepamatoti lētu piedāvājumu, Komisija pieprasa skaidrojumu par piedāvāto cenu vai izmaksām, kas ļauj piedāvāt šādu cenu. Ja Komisija konstatē, ka pretendents iesniedzis nepamatoti lētu piedāvājumu, Komisija noraida tā piedāvājumu.
10. Ja pretendents neatbilst Nolikumā izvirzītajām prasībām, Komisija to izslēdz no dalības Iepirkumā un turpmāk tā piedāvājumu neizskata.
10. Ja diviem vai vairākiem pretendentiem ir vienāds punktu skaits finanšu piedāvājumā, tad prioritāte tiek dota tam pretendentam, kuram ir viszemākā piedāvājuma cena autotransportam no 36 līdz 50 pasažieru sēdvietām. Ja arī punktu skaits autotransportam no 36 līdz 50 pasažieru sēdvietām ir vienāds, tad nākamā prioritāte tiek dota pretendentam, kuram ir viszemākā piedāvājuma cena autotransportam no 20 līdz 35 pasažieru sēdvietām. Ja arī punktu skaits autotransportam no 20 līdz 35 pasažieru sēdvietām ir vienāds, tad priekšroka tiek dota pretendentam, kurš ātrāk ir iesniedzis piedāvājumu.
1.  Līguma slēgšana
11. Iepirkuma līgums tiks slēgts ar pretendentu, kurš atbilst šī Nolikuma un normatīvo aktu prasībām un ir iesniedzis piedāvājumu  ar augstāko punktu skaitu.
11. Iepirkuma līgums tiks slēgts uz vienu gadu saskaņā ar Nolikumam 5. pielikumā pievienoto līguma projektu un pretendenta piedāvājumu. 
11. Līguma projekta nosacījumi ir ņemami vērā, sagatavojot piedāvājumu. 
11. Pretendentam, kuram piešķirtas līguma slēgšanas tiesības, līgums jāparaksta 3 (trīs) darba dienu laikā, skaitot no Pasūtītāja uzaicinājuma dienas. Ja norādītajā termiņā izraudzītais pretendents neparaksta līgumu, tas tiek uzskatīts par atteikumu no līguma slēgšanas tiesībām. 
12.5.  Saskaņā ar Publisko iepirkumu likuma 9. panta septiņpadsmito daļu, Pasūtītājs desmit darba dienu laikā pēc tam, kad noslēgts iepirkuma līgums, sagatavo un publikāciju vadības sistēmā publicē informatīvu paziņojumu par noslēgto līgumu. 
12.6. Saskaņā ar Publisko iepirkumu likuma 9. panta astoņpadsmito daļu, Pasūtītājs desmit darba dienu laikā pēc tam, kad stāsies spēkā Iepirkuma līgums vai tā grozījumi, savā pircēja profilā ievietos attiecīgo Iepirkuma līguma vai tā grozījumu tekstu, atbilstoši normatīvajos aktos noteiktajai kārtībai ievērojot komercnoslēpuma aizsardzības prasības.
12.7.  Iepirkuma līguma grozījumi pieļaujami ievērojot Publisko iepirkumu likuma 61. panta nosacījumus.
1. Pielikumi
Nolikumam ir pievienoti 5 (pieci) pielikumi, kuri ir tā neatņemamas sastāvdaļas:
1. pielikums “Pieteikums” uz 2 (divām) lapām.
[bookmark: _Hlk513800780]2. pielikums “Tehniskā specifikācija un tehniskais piedāvājums” uz 2 (divām) lapām.
3. pielikums Finanšu piedāvājums uz 3 (trīs)  lapām.
4. pielikums Pretendenta piedāvāto autotransportu saraksts uz 1 (vienas) lapas.
5. pielikums “Autotransporta pakalpojuma līgums” uz 4 (četrām) lapām ar 2 (diviem) pielikumiem uz 3 (trīs) lapām.

	Rīgas sporta skola "Arkādija" direktors (izglītības jomā) 
	

	
	                                    J.Grants

